Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 80

2. Jellemzés 2.1. Minden kísérleti és összehasonlító anyagot megfelelően kell azonosítani [pl. kód, Chemical Abstracts Service Registry Number (CAS) szám, név, biológiai jellemzők]. 2.2. Minden vizsgálat során ismerni kell a kísérleti és az összehasonlító anyagok azonosságát, beleértve a gyártási tételszámukat, tisztaságukat, összetételüket, koncentrációjukat vagy más jellemzőiket annak érdekében, hogy pontosan meg lehessen határozni minden egyes gyártási tételt. 2.3. Abban az esetben, ha a kísérleti tételt a megbízó szolgáltatja, a megbízó és a vizsgálóhely között megfelelő együttműködésben olyan eljárást kell kialakítani, amely biztosítja a vizsgálatnak alávetett kísérleti tétel azonosságának ellenőrizhetőségét. 2.4. Minden vizsgálat során ismerni kell a vizsgálati és az összehasonlító anyagok stabilitását a tárolás és a kísérlet körülményei között. 2.5. Amennyiben a kísérleti anyagot vivőanyagban adják be vagy alkalmazzák, a kísérleti anyag homogenitását, koncentrációját és stabilitását ebben a közegben kell meghatározni. A szabadföldi vizsgálatok esetében (pl. tartályban lévő keverékek) e célból külön laboratóriumi kísérleteket lehet végezni. 2.6. A kísérleti anyag minden tételéből — a rövid idejű vizsgálatok kivételével — elemzés céljára mintát kell venni elemzés és archiválás céljára. IX. Szabványműveleti előírások

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes